CELEX: C2006/074/55
Language: fi
Date: 2006-03-25 00:00:00
Title: Asia T-17/06: Kanne  23.1.2006  — Giant (China) v. neuvosto

25.3.2006   
            
            
               FI
            
            
               Euroopan unionin virallinen lehti
            
            
               C 74/29
            
         Kanne 23.1.2006 — Giant (China) v. neuvosto
   (Asia T-17/06)
   (2006/C 74/55)
   Oikeudenkäyntikieli: englanti
   Asianosaiset
   
      Kantaja: Giant (China) Co., Ltd (Kunshan City, Kiina) (edustaja: lakimies P. De Baere)
   
      Vastaaja: Euroopan unionin neuvosto
   Vaatimukset
   
               —
            
            
               Kiinan kansantasavallasta peräisin olevien polkupyörien tuontiin sovellettavien polkumyynnin vastaisten toimenpiteiden välivaiheen osittaisen tarkastelun päättämisestä 14 päivänä marraskuuta 2005 annettu neuvoston asetus (EY) N:o 1892/2005 (1) on kumottava, siltä osin kuin sillä
               
                           —
                        
                        
                           hylätään kantajan pyyntö markkinatalousasemasta,
                        
                     
                           —
                        
                        
                           rikotaan EY 253 artiklaa, koska siinä ei ole esitetty perusteluja, joiden takia kantajan pyyntö markkinatalousasemasta hylättiin,
                        
                     
                           —
                        
                        
                           rikotaan WTO:n sääntöjä soveltamalla jälkikäteen asetettuja markkinatalouskriteerejä kiinalaisiin vientiä harjoittaviin tuottajiin joissain EY:n jäsenvaltioissa, ja
                        
                     
         
               —
            
            
               Euroopan unionin neuvosto on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja, joka on Kiinan lain mukaan perustettu osakeyhtiö, tuottaa pääasiassa polkupyöriä ja niiden osia sekä vie niitä yhteisöön. Se riitauttaa asetuksen N:o 1892/2005, jolla päätettiin Kiinan kansantasavallasta peräisin olevien polkupyörien tuontiin sovellettavien polkumyynnin vastaisten toimenpiteiden välivaiheen osittainen tarkastelu.
   Kanteensa tueksi kantaja esittää ensiksikin samat neuvoston asetuksen N:o 384/96 (”perusasetus”) ja EY 253 artiklan rikkomista koskevat väitteet, jotka se on aiemmin esittänyt asiassa T-372/05 (2).
   Kantaja väittää edelleen, että riitautetulla asetuksella rikotaan Maailman kauppajärjestön (WTO) sääntöjä siltä osin kuin kyseisen asetuksen mukaan kiinalaisiin viejiin sovelletaan markkinatalouskriteerejä viidessä jäsenvaltiossa, joiden polkumyynnin vastaiseen lainsäädäntöön ei sisältynyt tällaisia kriteerejä Kiinan liittyessä WTO:n jäseneksi.
   
      (1)  EUVL L 302, 19.11.2005, s. 22.
   
      (2)  EUVL C 315, 10.12.2005, s. 17.